CELEX: 52005PC0510(02)
Language: mt
Date: 2005-10-20
Title: Proposta għal regolament tal-Kunsill dwar l-implimentazzjoni tal-Ftehim konkluż mill-KE wara n-negozjati fil-qafas ta’ l-Artikolu XXIV.6 tal-GATT 1994, li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Komuni tad-Dwana

MT
            
            
                     
                        
                           
                     
                  
                  
                     
                        IL-KUMMISSJONI TAL-KOMUNITAJIET EWROPEJ
                     
                  
               
               Brussell, 20.10.2005
            
            
               KUMM(2005) 510 finali
            
            
               2005/0212 (ACC)
            
            
               2005/0213 (ACC)
            
            
                
            
            
               Proposta għal
            
            
               DEĊIŻJONI TAL-KUNSILL
            
            
               dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Renju tat-Tajlandja
            
            
               Proposta għal
            
            
               REGOLAMENT TAL-KUNSILL
            
            
               dwar l-implimentazzjoni tal-Ftehim konkluż mill-KE wara n-negozjati fil-qafas ta’ l-Artikolu XXIV.6 tal-GATT 1994, li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Komuni tad-Dwana
            
            
               (preżentati mill-Kummissjoni)
            
            
               MEMORANDUM TA’ SPJEGAZZJONI
            
            
               1.Fil-kuntest tat-tkabbir ta’ l-Unjoni Doganali, id-dispożizzjonijiet tal-GATT Artikolu XXIV.6 ġiegħlu lill-KE tidħol f’negozjati ma’ pajjiżi terzi li għandhom drittijiet ta’ negozju fi kwalunkwe mill-Membri ta’ adeżjoni sabiex jaqblu ma’ l-aġġustamenti kompensatorji jekk l-adozzjoni ta’ l-iskema esterna ta’ tariffa tal-KE tfisser żieda fit-tariffi lil hinn mil-livell li l-pajjiż ta’ adeżjoni intrabat bihom fid-WTO, filwaqt li “tqis kif xieraq it-tnaqqis tad-dazji fuq l-istess linja tariffarja magħmula minn kostitwenti oħra ta’ l-Unjoni Doganali mal-ħolqien ta’ din l-Unjoni”. 
            
            
               2.Fit-22 ta’ Marzu 2004, il-Kunsill awtorizza lill-Kummissjoni biex tiftaħ negozjati taħt l-Artikolu XXIV.6 tal-GATT 1994 (COM proposta 6792/04 WTO 34). 
            
            
               3.In-negozjati tmexxew mill-Kummissjoni b’konsultazzjoni mal-Kumitat stabbilit mill-Artikolu 133 tat-Trattat u fi ħdan il-qafas tad-direttivi ta’ negozju maħruġa mill-Kunsill.
            
            
               4.Il-Kummissjoni nnegozjat mal-Membri tad-WTO li għandhom drittijiet ta’ negozju b’rispett tat-tneħħija ta’ konċessjonijiet speċifiċi li għandhom x’jaqsmu mat-tneħħija tal-kalendarji tar-Repubblika Ċeka, ir-Repubblika ta' l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja tul l-adeżjoni mal-Komunità Ewropea.
            
            
               5.In-negozjati wasslu għal Ftehim fil-forma ta’ skambju ta’ ittri mar-Renju tat-Tajlandja.
            
         
         
            
               6.Din il-proposta titlob lill-Kunsill japprova dan il-ftehim. 
            
            
               2005/0212 (ACC)
            
            
               Proposta għal
            
            
               DEĊIŻJONI TAL-KUNSILL
            
            
               dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Renju tat-Tajlandja
            
            
               IL-KUNSILL TA’ L-UNJONI EWROPEA,
            
            
               Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,
            
            
               Wara li kkunsidra l-proposta mill-Kummissjoni,
            
            
               Billi:
            
            
               (1)Fit-22 ta’ Marzu 2004, il-Kunsill awtorizza lill-Kummissjoni tiftaħ in-negozjati ma’ ċerti Membri oħra tad-WTO taħt l-Artikolu XXIV.6 tal-GATT ta’ l-1994, tul l-adeżjonijiet mal-Komunità Ewropea tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja. 
            
            
               (2)In-negozjati tmexxew mill-Kummissjoni b’konsultazzjoni mal-Kumitat stabbilit fl-Artikolu 133 tat-Trattat u fi ħdan il-qafas tad-direttivi ta’ negozju maħruġa mill-Kunsill.
            
            
               (3)Il-Kummissjoni temmet in-negozjati għal Ftehim fil-forma ta’ Skambju ta’ Ittri bejn il-Komunità Ewropea u r-Renju tat-Tajlandja. Dan il-ftehim għandu jiġi approvat,
            
            
               IDDEĊIEDA DAN LI ĠEJ:
            
            
               Artikolu 1
            
            
               Il-Ftehim fil-forma ta’ Skambju ta’ Ittri bejn il-Komunità Ewropea u r-Renju tat-Tajlandja fir-rispett tat-tneħħija ta’ konċessjonijiet speċifiċi li għandhom x’jaqsmu mat-tneħħija tal-kalendarji tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja tul l-adeżjoni mal-Komunità Ewropea; huwa minn hawnhekk approvat f’isem il-Komunità.
            
            
               It-test tal-Ftehim huwa anness ma’ din id-Deċiżjoni.
            
            
               Artikolu 2
            
            
               Il-Kummissjoni se tadotta r-regoli dettaljati għall-implimentazzjoni tal-ftehim skond il-proċedura stipulata fl-Artikolu 3 ta’ din id-Deċiżjoni.
            
            
               Artikolu 3
            
            
               1.
                     Il-Kummissjoni se tiġi megħjuna mill-Kumitat ta’ Tmexxija għaċ-Ċereali mwaqqaf mill-Artikolu 25 tar-Regolament (KE) Nru 1784/2003 jew il-Kumitat relevanti mwaqqaf mill-Artikolu korrispondenti tar-Regolament għall-organizzazzjoni tas-suq komuni għall-prodott ikkonċernat.
            
         
         
            
               2.
                     L-Artikoli 4 u 7 tad-Deċiżjoni 1999/468/KE għandhom japplikaw fejn issir referenza għal dan il-paragrafu.
            
            
               Il-perjodu previst mill-Artikolu 4(3) tad-Deċiżjoni 1999/468/KE għandu jkun ta’ xahar.
            
            
               3.
                     Fuq temi li m’għandhomx x’jaqsmu mal-paragrafu 1 ta’ din id-dispożizzjoni, il-Kummissjoni ser tiġi megħjuna mill-Kumitat tal-Kodiċi Doganali mwaqqaf mill-Artikolu 247a tar-Regolament tal-Kunsill (KEE) Nru 2913/92.
            
            
               4.
                     L-Artikolu 4 u 7 tad-Deċiżjoni 1999/468/KE għandhom japplikaw meta ssir referenza għal dan il-paragrafu.
            
            
               5.
                     Il-perjodu previst mill-Artikolu 4(3) tad-Deċiżjoni 1999/468/KE għandu jkun ta’ tliet xhur.
            
            
               Artikolu 4
            
            
               Il-President tal-Kunsill hu minn hawnhekk awtorizzat jinnomina l-persuna(i) mogħtija s-setgħa tiffirma(jiffirmaw) il-Ftehim fil-forma ta’ Skambju ta’ Ittri li hemm referenza għalihom fl-Artikolu 1 sabiex jorbot lill-Komunità. 
            
            
               Magħmula fi Brussell,
            
            
               
                     Għall-Kunsill
               
               
                     Il-President
               
            
            
               FTEHIM
            
            
               Fil-forma ta’ Skambju ta’ Ittri bejn il-Komunità Ewropea u r-Renju tat-Tajlandja.
            
            
               rigward l-emenda tal-konċessjonijiet fil-Kalendarji tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u ir-Repubblika tas-Slovakkja tul l-adeżjoni mal-Komunità Ewropea. 
            
            
               Ittra mill-Komunitajiet Ewropej
            
            
               Brussell,
            
            
               Sinjur,
            
            
               Wara l-bidu tan-negozjati bejn il-Komunitajiet Ewropej (KE) u r-Renju tat-Tajlandja taħt l-Artikolu XXIV:6 u l-Artikolu XXVIII tal-GATT 1994 għall-emenda ta’ konċessjonijiet fil-kalendarji tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja tul l-adeżjoni tagħhom mal-KE, dan li ġej hu miftiehem bejn il-KE u r-Renju tat-Tajlandja sabiex jikkonkludu n-negozjati mibdija wara n-notifika tal-KE tad-19 ta’ Jannar 2004 lid-WTO skond l-Artikolu XXIV:6 tal-GATT 1994.
            
            
               Il-KE taqbel li ddaħħal il-konċessjonijiet li ġew inklużi fil-kalendarju tagħha ta’ qabel tal-KE 15 fil-Kalendarju tat-territorju doganali tal-KE 25. 
            
            
               Il-KE taqbel li ddaħħal il-konċessjonijiet li jinstabu fl-Anness ta’ dan il-Ftehim fil-Kalendarju għall-KE 25.
            
            
               Ir-Renju tat-Tajlandja jaċċetta l-komponenti bażiċi ta’ l-istrateġija tal-KE sabiex taġġusta l-obbligi tal-KE 15 u dawk tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja wara t-tkabbir riċenti tal-KE. kalkolu fuq bażi netta ta’ l-impennji ta’ esportazzjoni ; kalkolu fuq bażi netta tar-rati tat-tariffi ; u globalizzazzjoni ta’ impennji domestiċi ta’ appoġġ.
            
         
         
            
               Dan il-Ftehim ser jidħol fis-seħħ fid-data meta l-KE u r-Renju tat-Tajlandja jkunu skambjaw ittri ta’ ftehim, wara kunsiderazzjoni mill-partijiet fi qbil mal-proċeduri tagħhom stess. Il-KE ser tagħmel dak kollu li hu possibbli sabiex twaqqaf l-miżuri xierqa ta’ implimentazzjoni qabel l-1 ta’ Jannar 2006 u taħt l-ebda ċirkostanza wara l-1 ta’ Lulju 2006.
            
            
               F’isem il-Komunitajiet Ewropej
            
            
               FTEHIM
            
            
               F’forma ta’ skambju ta’ ittri bejn il-Komunità Ewropea u r-Renju tat-Tajlandja
            
            
               relatati mal-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul il-proċess ta’ adeżjoni għall-Komunitajiet Ewropej. 
            
            
               Ittra mir-Renju tat-Tajlandja
            
            
               Bangkok,
            
            
               Sinjur,
            
            
               Qed issir referenza għall-ittra tiegħek li tgħid:
            
            
               “Wara l-ftuħ tan-negozjati bejn il-Komunitajiet Ewropej (KE) u r-Renju tat-Tajlandja (it-Tajlandja) taħt l-Artikolu XXIV:6 u l-Artikolu XXVIII tal-GATT ta’ l-1994 għall-modifika tal-konċessjonijiet fl-iskedi tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul il-proċess ta’ l-adeżjoni tagħhom għall-KE, dan li ġej kien miftiehem bejn il-KE u t-Tajlandja bil-għan li jiġu ffinalizzati n-negozjati li nfetħu wara n-notifika tal-KE fid-19 ta’ Jannar 2004 għad-WTO skond l-Artikolu XXIV:6 tal-GATT ta’ l-1994 
            
            
               Il-KE taqbel li tinkorpora fl-iskeda tagħha għat-territorju doganali tal-KE 25, il-konċessjonijiet li kienu inklużi fl-iskeda preċedenti tal-KE 15. 
            
            
               Il-KE taqbel li tinkorpora fl-iskeda tagħha għall-KE 25 il-konċessjonijiet li jinsabu fl-Anness ta’ dan il-ftehim.
            
            
               It-Tajlandja taċċetta l-komponenti bażiċi ta’ l-approċċ tal-KE biex ikunu aġġustati l-obbligi tal-KE-15 u dawk tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka wara t-tkabbir reċenti tal-KE: kalkolu fuq bażi netta ta’ l-impenji ta’ esportazzjoni; kalkolu fuq bażi netta ta’ kwoti tariffarji; u l-aggregazzjoni ta’ l-impenji nazzjonali ta’ appoġġ.
            
            
               Dan il-ftehim għandu jidħol fis-seħħ fid-data li fiha l-KE u t-Tajlandja jkunu wettqu skambju ta’ ittri ta’ ftehim, wara l-kunsiderazzjoni tal-partijiet skond il-proċeduri tagħhom stess. Il-KE għandha tagħmel l-aħjar sforzi tagħha biex tistabbilixxi l-miżuri ta' implimentazzjoni adattati qabel l-1 ta’ Jannar 2006 u fl-ebda ċirkostanzi dan ma għandu jseħħ aktar tard mill-1 ta’ Lulju 2006.”
            
            
               Għandi hawnhekk l-unur li nesprimi l-qbil tal-gvern tiegħi. 
            
            
               F'isem it-Tajlandja
            
            
               Anness
            
            
               16042070: kwota ta’ rata ta’ tariffa annwali ġdida ta’ 2,558 Tunnellata li 1,816-il Tunnellata minnhom ser jiġu allokati lir-Renju tat-Tajlandja, bil-bqija jiġu applikati erga omnes, b’rata ta’ kwota ta’ 0%, minn rata ta’ kwota ta’ 24%. 
            
            
               16042050: kwota ta’ rata ta’ tariffa annwali ġdida ta’ 2,275 Tunnellata li 1,410 Tunnellati minnhom ser jiġu allokati lir-Renju tat-Tajlandja, bil-bqija jiġu applikati erga omnes, b’rata ta’ kwota ta’ 0%, minn rata ta’ kwota ta’ 25%.
            
            
               100610 (Ross għadu fil-ħliefa): kwota ġdida annwali (erga omnes) ta’ 7 Tunnellati, bir-rata ta’ kwota ta’ 15%.
            
         
         
            
               100610 (Ross bla ħliefa): kwota ġdida annwali (erga omnes) ta’ 1,634 Tunnellata, bir-rata ta’ kwota ta’ 15%.
            
            
               100630 (Ross nofsu midħun/midħun kollu ): żieda fil-kwota annwali ta’ 25,516-il Tunnellata (erga omnes) fil-kwota annwali tal-KE15 li hemm issa, bir-rata ta’ kwota ta’ 0%.
            
            
               Allokazzjoni tal-pajjiż ta’ 1,200 Tunnellata lir-Renju tat-Tajlandja li għandha tiġi integrata fil-kwota attwali tar-ross nofsu midħun/midħun kollu tal-KE15 li hemm issa, b’rata ta’ kwota ta’ 0%. 
            
            
               100610 (Ross imfarrak): żieda ta’ 31,788 Tunnellata (erga omnes) fil-kwota annwali tal-KE15 li hemm issa, bir-rata ta’ kwota ta’ 0%.
            
            
                     
                        DIKJARAZZJONI FINANZJARJA
                     
                  
                  
                     
                        
                  
               
                     
                  
                  
                     
                        DATA: 13/09/2005
                     
                  
               
                     
                        1.
                     
                  
                  
                     
                        INTESTATURA TAL-BAĠIT:
                     
                     
                        Il-Kapitolu 10- Dazji ta’ l-Agrikultura
                     
                     
                        Il-Kapitolu 12- Dazji Doganali
                     
                  
                  
                     
                        KREDITI B 2005
                     
                     
                        10.37 M€
                     
                  
               
                     
                        2.
                     
                  
                  
                     
                        TITLU:
                     
                     
                        Proposta għal Deċiżjoni tal-Kunsill dwar il-konklużjoni ta’ Ftehim fil-forma ta’ skambju ta’ ittri bejn il-Komunità Ewropea u r-Renju tat-Tajlandja dwar l-aġġustament kompensatorju kif ipprovdut fl-Artikolu XXIV:6 tal-GATT 1994. 
                     
                  
               
                     
                        3.
                     
                  
                  
                     
                        BAŻI LEGALI:
                     
                     
                        Artikolu 133 tat-Trattat
                     
                  
               
                     
                        4.
                     
                  
                  
                     
                        GĦANIJIET:
                     
                     
                        Għall-ħarsien ta’ l-Artikolu XXIV:6 tal-GATT 1994 għal dak li għandu x'jaqsam mat-tkabbir ta’ l-Unjoni Doganali fl-1 ta’' Mejju 2004. 
                     
                  
               
                     
                        5.
                     
                  
                  
                     
                        IMPLIKAZZJONIJIET FINANZJARJI
                     
                  
                  
                     
                        PERJODU TA’12-IL XAHAR
                        
                           (Miljuni ta’ EUR)
                     
                  
                  
                     
                        EŻERĊIZZJU LI QIEGĦED
                     
                     
                        ISEĦĦ
                     
                     
                        2005
                     
                     
                        (Miljuni ta’ EUR)
                     
                  
                  
                     
                        EŻERĊIZZJU
                     
                     
                        LI JMISS
                     
                     
                        2006
                     
                     
                        (Miljuni ta’ EUR)
                     
                  
               
                     
                        5.0
                     
                  
                  
                     
                        INFIQ
                     
                     
                        -
                              IMĦALLSA MILL-BAĠIT TAL-KE(ĦLASIJIET LURA/INTERVENTI)
                     
                     
                        -
                              AWTORITAJIET NAZZJONALI
                     
                     
                        -
                              OĦRAJN
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
               
                     
                        5.1
                     
                  
                  
                     
                        DĦUL
                     
                     
                        -
                              RIŻORSI PROPRJI TAL-KE
                           (TAXXI/DAZJI DOGANALI)
                     
                     
                        -
                              NAZZJONALI
                     
                  
                  
                     
                        -
                     
                  
                  
                     
                        - 10,37 (1)
                     
                     
                  
                  
                     
                        (1)
                     
                  
               
                     
                  
                  
                     
                  
                  
                     
                        [n+2]
                     
                  
                  
                     
                        [n+3]
                     
                  
                  
                     
                        [n+4]
                     
                  
                  
                     
                        [n+5]
                     
                  
               
                     
                        5.0.1
                     
                  
                  
                     
                        INFIQ STMAT
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
                  
                     
                        -
                     
                  
               
                     
                        5.1.1
                     
                  
                  
                     
                        DĦUL STMAT
                     
                  
                  
                     
                        (1)
                     
                  
                  
                     
                        (1)
                     
                  
                  
                     
                        (1)
                     
                  
                  
                     
                        (1)
                     
                  
               
                     
                        5.2
                     
                  
                  
                     
                        IL-METODU TA’ KALKOLU:
                     
                     
                  
               
                     
                        6.0
                     
                  
                  
                     
                        JISTA’ L-PROĠETT IKUN IFFINANZJAT MINN APPROPRJAZZJONIJIET IMDAĦĦLA FIL-KAPITLU RELEVANTI TAL-BAĠIT KURRENTI?
                     
                  
                  
                     
                        M/A
                     
                  
               
                     
                        6.1
                     
                  
                  
                     
                        JISTA’ L-PROĠETT IKUN IFFINANZJAT MINN TRASFERIMENT BEJN IL-KAPITOLI TAL-BAĠIT KURRENTI?
                     
                  
                  
                     
                        M/A
                     
                  
               
                     
                        6.2
                     
                  
                  
                     
                        SE JKUN HEMM BŻONN TA’ BAĠIT SUPPLIMENTARI?
                     
                  
                  
                     
                        LE
                     
                  
               
                     
                        6.3
                     
                  
                  
                     
                        L-APPROPRJAZZJONIJIET SE JKOLLHOM JIDDAĦĦLU F’BAĠITS TAL-ĠEJJIENI?
                     
                  
                  
                     
                        LE
                     
                  
               
                     
                        OSSERVAZZJONIJIET:
                     
                     
                  
               
               MEMORANDUM TA’ SPJEGAZZJONI
            
            
               (1)Saret referenza għad-Deċiżjoni tal-Kunsill XXXX, dwar il-konklużjoni ta’ Ftehim mar-Renju tat-Tajlandja wara negozjati fil-qafas ta’ l-Artikolu XXIV:6 tal-GATT 1994. 
            
            
               (2)Din il-proposta għal Regolament tal-Kunsill timplimenta Ftehim imdaħħal mill-Komunità.
            
            
               2005/0213 (ACC)
            
            
               Proposta għal
            
            
               REGOLAMENT TAL-KUNSILL
            
            
               li jikkonċerna l-implimentazzjoni tal-Ftehim konkluż bejn il-KE wara n-negozjati fil-qafas ta’ l-Artikolu XXIV.6 tal-GATT 1994, li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Komuni tad-Dwana 
            
            
               IL-KUNSILL TA’ L-UNJONI EWROPEA,
            
            
               Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 tiegħu,
            
            
               Wara li kkunsidra l-proposta mill-Kummissjoni 
                  1
               ,
            
            
               Billi:
            
            
               (1)Ir-Regolament tal-Kunsill (KEE) Nru 2658/87(1) stabbilixxa nomenklatura ta’ l-oġġetti minn hawn ’il quddiem magħrufa bħala “In-Nomenklatura Magħquda”, u stabbilita skond ir-rati konvenzjonali ta’ dazji tat-Tariffa Komuni Doganali. 
            
            
               (2)Permezz tad-Deċiżjoni tiegħu XX/XXX/KE dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u r-Renju tat-Tajlandja, il-Kunsill approva, f’isem il-Komunità, il-Ftehim imsemmi qabel bl-għan li jikkonkludi n-negozjati mibdija skond l-Artikolu XXIV:6 tal-GATT 1994. 
            
            
               ADOTTA DAN IR-REGOLAMENT:
            
            
               Artikolu 1
            
         
         
            
               L-Anness I tar-Regolament (KEE) Nru 2658/87 huwa emendat skond l-Anness ta’ dan ir-Regolament.
            
            
               Artikolu 2
            
            
               Dan ir-Regolament għandu jidħol fis-seħħ erba’ ġimgħat wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, […]
            
            
               
                     Għall-Kunsill
               
               
                     Il-President
               
            
            
               ANNESS
            
            
               Minkejja r-regoli għall-interpretazzjoni tan-Nomenklatura Magħquda, il-kliem tad-deskrizzjoni tal-prodotti għandhom jitqesu li m’għandhomx iżjed valur indikattiv, peress li l-konċessjonijiet ġew iddeterminati, fi ħdan il-kuntest ta’ dan l-Anness, bil-kopertura tal-kodiċi NM kif jeżistu fil-waqt ta’ l-adozzjoni ta’ dan ir-regolament. Fejn ex kodiċi NM huma indikati, il-konċessjonijiet għandhom jiġu ddeterminati b’applikazzjoni tal-kodiċi NM u deskrizzjoni korrispondenti meħudha flimkien.
            
            
                     
                        Anness 7
                           Kwoti tat-Tariffa tad-WTO li għandhom jinfetħu mill-aworitajiet kompetenti tal-Komunità
                     
                     
                        (Kwalifika għal dawn il-kwoti hija suġġetta għall-kondizzjonijiet stipulati fid-dispożizzjonijiet Komunitarji relevanti)
                     
                  
               
                     
                        Kodiċi NM
                     
                  
                  
                     
                        Deskrizzjoni
                     
                  
                  
                     
                        Termini u kundizzjonijiet oħra
                     
                  
               
                     
                        Numru tat-tariffa tal-prodott 
                           16042070
                     
                  
                  
                     
                        Kwota għal ħut preparat jew priżervat(ħlief sħiħ jew f’biċċiet): --- ta’ tonn, skipjack jew ħut ieħor tal-genus Euthynnus
                     
                  
                  
                     
                        Kwota ta’ rata ta’ tariffa annwali ġdida ta’ 2,558 Tunnellata li 1,816-il Tunnellata minnhom ser jiġu allokati lir-Renju tat-Tajlandja, bil-bqija jiġu applikati erga omnes, b’rata ta’ kwota ta’ 0%, minn rata ta’ kwota ta’ 24%.
                     
                  
               
                     
                        Numru tat-tariffa tal-prodott 16042050
                     
                  
                  
                     
                        Kwota għal ħut preparat jew priżervat (ħlief sħiħ jew f’biċċiet): --- ta’ sardin, bonito, kavalli ta’ l-ispeċi Scomber scombrus u Scomber japonicus, ħut ta’ l-ispeċi Orcynopsis unicolor
                     
                  
                  
                     
                        Kwota ta’ rata ta’ tariffa annwali ġdida ta’ 2,275 Tunnellata li 1,410 Tunnellati minnhom ser jiġu allokati lir-Renju tat-Tajlandja, bil-bqija jiġu applikati erga omnes, b’rata ta’ kwota ta’ 0%, minn rata ta’ kwota ta’ 25%.
                     
                  
               
                     
                        Numru tat-tariffa tal-prodott 100610
                     
                  
                  
                     
                        Kwota għal ross għadu fil-ħliefa
                     
                  
                  
                     
                        Kwota ġdida annwali (erga omnes) ta’ 7 Tunnellati, bir-rata ta’ kwota ta’ 15%.
                     
                  
               
                     
                        Numru tat-tariffa tal-prodott 100620
                     
                  
                  
                     
                        Kwota għal ross bla ħliefa
                     
                  
                  
                     
                        Kwota ġdida annwali (erga omnes) ta’ 1634 Tunnellata, bir-rata ta’ kwota ta’ 15%.
                     
                  
               
                     
                        Numru tat-tariffa tal-prodott 100630
                     
                  
                  
                     
                        Kwota għal ross nofsu midħun jew midħun kollu 
                     
                  
                  
                     
                        Żieda fil-kwota annwali ta’ 25,516-il Tunnellata (erga omnes) fil-kwota li hemm issa tal-KE15, bir-rata ta’ kwota ta’ 0%.
                     
                     
                     
                        Allokazzjoni tal-pajjiż ta’ 1,200 Tunnellata lir-Renju tat-Tajlandja għandha tiġi integrata fil-kwota attwali tar-ross nofsu midħun/midħun kollu tal-KE15, b’rata ta’ kwota ta’ 0%.
                     
                  
               
                     
                        Numru tat-tariffa tal-prodott 100640
                     
                  
                  
                     
                        Kwota għal ross imfarrak
                     
                  
                  
                     
                        Żieda ta’ 31,788 Tunnellata (erga omnes) fil-kwota annwali tal-KE15 li hemm issa, bir-rata ta’ kwota ta’ 0%.
                     
                  
               
         
         
            
                  
                     (1)
                  ĠU C [...], [...], p. [...].